Ryan Reynolds elég érzékletes leírást adott arról, hogy milyen érzés a koronavírusteszt
Nem igazán élvezte, amikor mintát vettek az orrából, de igyekezett viccet csinálni a dologból.
Ryan Reynolds legújabb Instagram-bejegyzésében éppen azt demonstrálja képekkel és szöveggel, hogy milyen érzés a koronavírusteszt, amely során egy pálcikával kenetet vesznek az orr leghátsó részéből. A pillanatot a felesége örökítette meg és amúgy a tesztre a Red Notice című film miatt volt szükség, mivel éppen most forgatják. A kellemetlen procedúrához nyilván kitalálta, hogy akkor poénkodni fog:

  A teszt nagyon egyszerű művelet. Az orvos felnyom egy pálcikát az orrodba, épp csak olyan mélyre, hogy elérje a gyerekkori emlékeidet is, aztán vége is

— írja. A posztját egyébként két és félmillióan kedvelték, de érdemes áttekinteni mindhárom képet, melyeken tökéletesen látszik éppen az adott reakciója a teszt közben.

Kiemelt kép: Instagram/@vancityreynolds
Szórakozás